菲女衝燈 捱的士撞飛
【本報訊】前日上午約11時，一輛載客的士沿灣仔皇后大道東東行，當駛至春園街交界，的哥懷疑收掣不及，的士撞倒一名59歲菲律賓籍女子，她背部受傷，由救護車送往律敦治醫院治理。姓陸（75歲）的哥和車上乘客沒有受傷。
有「車Cam」片段顯示，事發時正下雨，涉事的士駛至春園街路口時，行車交通燈號為綠色。豈料，一名打傘女途人突然衝出橫過馬路，由於彼此距離太近，的士司機察覺時已收掣不及，的士左車頭撞跌女途人。
的哥怒斥「唔睇燈就衝出嚟」
此時，的士乘客被嚇至驚呼，直斥女途人亂過馬路，「有冇搞錯呀，黐線㗎佢」，並詢問司機「你有冇事呀？」的士司機更怒極爆粗，「梗係有事啦」，又批評女途人「真係唔睇一路衝出嚟」。